GiliGold/VAD_KnessetCorpus huggingface dataset:
שלי יחימוביץ': חוץ מהסמכויות ששמורות לוועדת הכספים, לשלול סוג מסוים של הטבות שהן לצורך פעילותו של אדם מסוים, בפגיעה כספית יש משום ענישה.
שלי יחימוביץ': יכול להיות שיגזור בית המשפט, אחרי משפטו של עזמי בשארה, שהוא גם יקבל חמישה מאסרי עולם וגם ישלם קנס של 100,000 דולר.
שלי יחימוביץ': אבל אנחנו לא מוסמכים להטיל עיצומים כספיים, אין לנו בכלל סמכות כזאת בחוק.
שלי יחימוביץ': יש כאן פגיעה כל כך מהותית בכל דבר שהוא בסיסי, בחוק יסוד בסיסי, על בסיס איזו גחמה פתאומית וחסרת שחר, שלצערי היא לא גחמה.
שלי יחימוביץ': כמו שאמר ברכה, זה כבר לא מקומם, זה משעמם, בגלל האינפלציה בהצעות החוק האלה.
שלי יחימוביץ': זה דבר שהוא בלתי מתקבל על הדעת.
שלי יחימוביץ': אבל הפגיעה שלנו במה ששייך לאדם, בקניינו על-פי חוק, במה שהופרש לו על פני השנים, במה שהוא מהווה קצבת שאירים לאלמנתו ולילדיו, היא פשוט לא חוקית.
משה שרוני: חבר הכנסת טיבי, בבקשה.
אחמד טיבי: כבר נאמרו תלי מלים על חקיקה לגופו של איש, והדבר הזה לא מקובל בכנסת.
אחמד טיבי: אבל בכל פעם שמדובר בנושא שיש בו ערבים ויהודים, בעיקר לרבות חברי כנסת, ויש בו מראית עין של מה שקרוי ביטחון המדינה, אין גבולות, אין קווים אדומים.
אחמד טיבי: מה שמקובל, מפסיק להיות מקובל, ולכן מחוקקים חוקים לגופו של איש.
אחמד טיבי: זה בלתי סביר בעליל, אבל מזמן הבלתי סביר הפך להיות יותר מאשר סביר בכנסת הזאת, שנשטפת במבול של חוקים אנטי-ערביים.
אחמד טיבי: קראתי את חוות דעתה של עו"ד נורית אלשטיין, היועצת המשפטית של הכנסת, ואני מוצא לנכון לברך אותה על החלטה אמיצה ונכונה.
אחמד טיבי: לא קל לפעמים לתת חוות דעת נגד הזרם, ובעיקר נגד המבול, אבל זה תפקידם של אנשי מקצוע, ואני רוצה להודות ליועצת המשפטית על החלטה נכונה וראויה.
שלמה מולה: יש פה מוסר כפול.
שלמה מולה: יש כאלה שמאמצים את דברי היועצת המשפטית רק כשנוח להם.
שלמה מולה: אני עקבי מאוד לתת כבוד גדול למה שהיועצים המשפטיים אומרים.
אחמד טיבי: אני בדרך כלל מכבד את דעת היועצת המשפטית של הכנסת ושל הוועדה.
אחמד טיבי: לגביך כבר התבטאתי ואמרתי שאתה אחת ההפתעות של הכנסת, לטובה, ואתה אחד מנקודות האור המועטות שיש בסיעה שלך, סיעת קדימה.
דוד רותם: אני לא רוצה לפגוע בך, אבל אמרת את זה גם עלי פעם.
אחמד טיבי: בחיים לא אגיד עליך דבר כזה.
אחמד טיבי: זכויות קניין הן זכויותיו של אדם.
אחמד טיבי: דווקא אתה, שעבדת בזכויות עובדים בהסתדרות, פתאום אתה מגונן על הצעות חוק שהדבר היחידי שמעורר אותך בהן זה שמו של הניזוק.
משה שרוני: מה שמפתיע אותי הוא שלא היית כאן כשאמרתי מה שאמרתי.
אחמד טיבי: אני נמצא כאן מאז שאתה מנהל בטעות את הוועדה ושמעתי את מה שאתה אומר.
אחמד טיבי: כשדיברת עם שני הדוברים הקודמים חשפת את העמדה שלך.
אחמד טיבי: אם העמדה שלך שונה, אני לוקח את הדברים שלי בחזרה.
אחמד טיבי: אבל היא לא שונה.
אחמד טיבי: לכן, אדוני היושב-ראש, שים לב שככל שהבחירות מתקרבות, כל חבר כנסת שרוצה לעבור בשוק מחנה-יהודה מציע הצעות כאלה, הצעות נלוזות, הצעות שפלות, נבזיות.
משה שרוני: אפשר להתבטא ולומר "לא ראויות".
משה שרוני: זה לא עד כדי כך.
אחמד טיבי: אל תגיד לי איך להתבטא.
אחמד טיבי: מדובר בהצעות שפלות.
אחמד טיבי: אתה יהודי, תחזור להיסטוריה שלך ותדע מה זה הצעות נגד קולקטיב או נגד אנשים המייצגים קולקטיב בשל העובדה שהם שייכים ללאום אחר.
אחמד טיבי: ניתנה לך הדוגמה של אונס על-ידי נשיא או שר שעשה משהו.
אחמד טיבי: פה אין כתב אישום, יש האשמות.
אחמד טיבי: נניח שיתברר שהכול לא נכון?
משה שרוני: שיחזור.
אחמד טיבי: אז מה אם הוא לא חוזר.
אחמד טיבי: נניח שהוא יושב לידך, האם זה טריבונל?
אחמד טיבי: זה תלוי מקום הימצאות?
אחמד טיבי: אלה זכויות מוקנות על-פי דין של יחסי עובד-מעביד.
משה שרוני: אני נועל את הישיבה.
משה שרוני: יהיה המשך לדיון.
דוד טל: אחר הצהריים טובים.
דוד טל: אנחנו מתחילים את הדיון בנושא הרביזיה.
דוד טל: אנחנו אמורים לסיים עד 16:00.
דוד טל: אני מוכן לגלוש 10-5 דקות מעבר לזמן, אם אראה שלא מיצינו את הדיון ואם כל החברים שרצו לדבר לא ידברו.
דוד טל: אבל אני מבקש להתמקד בכך שעד השעה 16:00 נקיים את ההצבעה.
דוד טל: סדר הדוברים: חברי הכנסת סער, מרגי, שרוני, זאב וטיבי.
גדעון סער: אני מבקש לדבר בסוף.
יעקב מרגי: גברתי היועצת המשפטית, אני רוצה להציע להפריד בין ההצבעות, להצביע על הפסקת הכהונה של סטס מסז'ניקוב בנפרד ולהציע מועמד לראשות ועדת הכספים.
יואל חסון: אין דבר כזה, זה לא היה על סדר-היום.
יעקב מרגי: אולמרט מינה אותך רק ליושב-ראש הקואליציה.
עו"ד ארבל אסטרחן: הבקשה היא אפשרית.
עו"ד ארבל אסטרחן: ההחלטה תהיה של יושב-ראש הישיבה.
דוד טל: לגבי חבר הכנסת מיסז'ניקוב כבר הצבענו בבוקר.
גדעון סער: אבל היתה רביזיה.
יואל חסון: אבל הרביזיה התייחסה למשהו ספציפי, ועל זה כינסנו את הדיון.
דוד טל: היועצת המשפטית אמרה שהדבר אפשרי, וזה נתון לשיקולו של היושב-ראש.
דוד טל: הוא יעשה רביזיה מחשבתית תוך כדי דיון.
יעקב מרגי: הדברים שלי תלויים בהחלטתך.
ראובן ריבלין: יוצא שחבר הכנסת ברוורמן מצביע בעד הדחת חבר הכנסת מסז'ניקוב.
דוד טל: זה בהכרח.
דוד טל: קראתי על-פי סעיף 10 לתקנון, וזה גם נאמר בפרוטוקול, שאנחנו מבקשים להחליף את חבר הכנסת מסז'ניקוב בחבר הכנסת ברוורמן, ועל זה היתה ההצבעה.
דוד טל: ההצבעה נפלה ויש רביזיה.
דוד טל: היות שיש רביזיה, פתחנו את זה לדיון.
משה שרוני: אדוני היושב-ראש, חברי הכנסת, אני חושב שצריכים לקבל אישור בכתב מיושבת-ראש הכנסת אם אפשר להמשיך את הדיון אחרי השעה 16:00.
דוד טל: קיבלתי אישור, לא בכתב אלא בעל-פה.
משה שרוני: אני רוצה בכתב.
משה שרוני: לפי התקנון זה בכתב.
דוד טל: אם אדוני יעמוד על זה, אקבל בכתב.
משה שרוני: אני אעמוד על זה.
יואל חסון: אדוני היושב-ראש, האם אנחנו בגן-ילדים?
איתן כבל: בבית-הכנסת קוראים לזה "טורח ציבור".
משה שרוני: אני רוצה שיהיה לי ביד תקדים כשאני אבקש לקיים דיון אחרי השעה 16:00.
משה שרוני: אדוני היושב-ראש, אני לא מבין מה החיפזון הזה, מה ריצת האמוק הזאת.
יואל חסון: לא ראיתי מינוי שאורך כל כך הרבה זמן, אתה מדבר על חיפזון?
משה שרוני: אתה האחרון שצריך לדבר בנושא זה.
משה שרוני: אתה מומחה לתרגילים האלה.
יולי יואל אדלשטיין: אתה יכול לפרט?
משה שרוני: אני אפרט לך בארבע עיניים.
משה שרוני: מה ממהרים כל כך?
משה שרוני: יש בעיה, ורואים שיש בעיה ואין רוב, ומכריחים את חברי הוועדה לבוא כל פעם כמו קפיצה מטאורית.
משה שרוני: זה לא יכול להיות.
דוד טל: אתה מציע להעביר את הדיון ליום רביעי?
משה שרוני: עד אז יסתדרו העניינים.
משה שרוני: זה יהיה יותר מכובד למפלגת העבודה.
דוד טל: אל תבקש ממני אישור בכתב מהיושבת-ראש, כי אישור בעל-פה מספיק.
נסים זאב: מה שקורה פה זה שערורייה.
נסים זאב: לא הצלחתי להבין איך יכול להיות ש"ישראל ביתנו" מצביעים נגד המועמד שלהם.
שלמה מולה: אתה צריך לעזור להם?
שלמה מולה: תן להם שיקול דעת.
נסים זאב: אני לא יכול להבין איך "ישראל ביתנו" מצביעים נגד המועמד שלהם.
דוד טל: הם לא הצביעו נגד, הם נמנעו.
נסים זאב: אם הם היו מצביעים אתנו, ברור שהיושב-ראש הנוכחי היה ממשיך לכהן כיושב-ראש ועדת הכספים.
נסים זאב: אני רוצה לומר לפרוטוקול שמי שהיום הדיח אותו זה "ישראל ביתנו".
נסים זאב: אל תהיו צבועים.
נסים זאב: אנחנו נמצאים כרגע כמעט במצב מאוזן, 10 מול 11 חברים, ולכן 3-2 נוספים שלכם יכולים להכריע פה את הכף.
נסים זאב: אדוני היושב-ראש, משעות הבוקר יש לי כאבי ראש ואני לא מצליח להבין מה שקורה כאן, ולכן אני לא יכול אפילו להסביר את עצמי.
נסים זאב: אני מבקש את סליחתכם.
אחמד טיבי: אדוני היושב-ראש, בגלל המקצוע שלי כרופא והדאגה שלי לבריאותם של עמיתי חברי הכנסת, לרבות מועמדים לתפקיד יושב-ראש ועדת הכספים, נודע לי שחלה הידרדרות במצב בריאותו של פרופ' ברוורמן.
דוד טל: אתה מפליג למחוזות שאני לא רוצה שתגיע אליהם.
אחמד טיבי: חבר הכנסת ברכה ואנוכי תמכנו ברביזיה כדי לתת פתחון-פה לחברי הכנסת המתנגדים, בעיקר חברי הכנסת שמרגישים שהם מקופחים, חברי ש"ס במקרה זה.
אחמד טיבי: אבל העמדה העקרונית נשארה אותה עמדה עקרונית, בצד השיקול שאמרתי בתחילת דבריי, שקומם את היושב-ראש.
אחמד טיבי: טוב היה להרגיש את מפלגת העבודה מזיעה שלוש שעות רצופות, ואנחנו הסיבה להזעה הזאת.
אחמד טיבי: 60 שנה גרמתם לנו להזיע, תזיעו קצת.
ראובן ריבלין: הם הזיעו כאשר אנחנו אישרנו את ברוורמן.
נסים זאב: אני מבקש להצביע כך שמי שבעד הוא בעד חבר הכנסת מסז'ניקוב, מי שנגד הוא בעד חבר הכנסת ברוורמן.
משה שרוני: זה לא קיים בתקנון.
גדעון סער: אדוני היושב-ראש, מאחר שיחסי הכוחות ברגע זה בחדר ברורים, ולאחר ההשתלשלות הארוכה מאוד של המינוי הזה, אני מציע שברגע זה ועדת הכנסת תתאחד ותצביע בעד מינויו של חבר הכנסת ברוורמן.
דוד טל: על-פי סעיף 10 לתקנון, הוועדה הזאת אמורה להמליץ לוועדת הכספים על סיום כהונתו של חבר הכנסת מסז'ניקוב ובחירתו של חבר הכנסת ברוורמן כיושב-ראש.
דוד טל: האם אתם רוצים הצבעה שמית?
משה שרוני: אני מבקש הצבעה שמית.
יעקב מרגי: אדוני לא הודיע לי מה החלטתו בדבר בקשתי.
דוד טל: אם אתה עומד על זה, אני מוכן לקבל גם את זה.
דוד טל: אם כך, נקיים שתי הצבעות.
יואל חסון: למה לעשות את זה?
יואל חסון: אין כאן עניין של הדחה, זה לא מכובד.
דוד טל: נקיים הצבעה אחת.
יעקב מרגי: אם כך, אני מבקש למצות את רשות הדיבור שלי.
יעקב מרגי: דחיתי אותה עד לאחר החלטתך.
יעקב מרגי: רבותי, אין ספק שזה מהלך שהיה ידוע מראש, שבסוף הקואליציה תצליח בדרכה.
ראובן ריבלין: קשה באופוזיציה, מרגי.
יעקב מרגי: ישבתי פעם באופוזיציה שכפתה אותה עלי מפלגתך, אל תזכיר לי.
יעקב מרגי: אני היום באופוזיציה פרקטית.
יעקב מרגי: בואו נעשה את זה בחכמה.
יעקב מרגי: אין ספק שהיה לנו ברור שבסוף הקואליציה תצליח להשיג רוב ולאיים.
יעקב מרגי: אני מודה לחברי הכנסת זיו וגלנטי על התמיכה במהלך הזה, ומאחל רפואה שלמה לחבר הכנסת מרציאנו, שהיום נהיה חולה.
יעקב מרגי: חבר הכנסת שרוני, אני מתחיל להאמין לדבריך שהקואליציה יודעת לאיים.
משה שרוני: לא נכון.
גדעון סער: תסיקו את המסקנות.
יעקב מרגי: אני אכבד את החלטת החברים, אבל חבל שלא ניתנה לי ההזדמנות לראות מי רוצה להדיח את חבר הכנסת מסז'ניקוב.
דוד טל: אנחנו מצביעים על-פי סעיף 10 לתקנון, המלצת ועדת הכנסת לוועדת הכספים לבחור את אבישי ברוורמן כיושב-ראש ועדה במקום חבר הכנסת מסז'ניקוב.
דוד טל: אנחנו מתחילים בהצבעה.
אתי בן-יוסף: חבר הכנסת נודלמן.
אתי בן-יוסף: חבר הכנסת מולה.
אתי בן-יוסף: חבר הכנסת יואל חסון.
אתי בן-יוסף: חברת הכנסת רונית תירוש.
אתי בן-יוסף: חברת הכנסת שלי יחימוביץ.
אתי בן-יוסף: חבר הכנסת איתן כבל.
אתי בן-יוסף: חבר הכנסת מלכיאור, במקום חבר הכנסת מרציאנו.
מיכאל מלכיאור: בעד, ורפואה שלמה.
אתי בן-יוסף: חברת הכנסת נאדיה חילו.
אתי בן-יוסף: חבר הכנסת דוד אזולאי.
אתי בן-יוסף: חבר הכנסת נסים זאב.
אתי בן-יוסף: חבר הכנסת יעקב מרגי.
אתי בן-יוסף: חבר הכנסת יצחק זיו, במקום חבר הכנסת גלנטי.
יצחק זיו: בעד.
אתי בן-יוסף: חבר הכנסת משה שרוני.
אתי בן-יוסף: חבר הכנסת מאיר פרוש.
אתי בן-יוסף: חבר הכנסת גדעון סער.
אתי בן-יוסף: חבר הכנסת ראובן ריבלין.
אתי בן-יוסף: חבר הכנסת יולי אדלשטיין.
אתי בן-יוסף: חבר הכנסת אהרונוביץ, במקום חברת הכנסת טרטמן.
יצחק אהרונוביץ': נמנע.
אתי בן-יוסף: חבר הכנסת רוברט אילטוב.
רוברט אילטוב: נמנע.
אתי בן-יוסף: חבר הכנסת אורי אריאל, אינו נוכח.
אתי בן-יוסף: חבר הכנסת אליהו גבאי, אינו נוכח.
אתי בן-יוסף: חברת הכנסת זהבה גלאון.
אתי בן-יוסף: חבר הכנסת אחמד טיבי.
אתי בן-יוסף: חבר הכנסת מוחמד ברכה.
דוד טל: 16 בעד, חמישה מתנגדים ושני נמנעים.
דוד טל: במפלגת העבודה היה מקובל אחרי הצבעה כזאת לעשות הצבעה נוספת, כדי לאחד את כל הכוחות כדי שיהיה פה-אחד.
דוד טל: האם לקיים הצבעה כזאת?
דוד טל: אם כן, אני מסכם: 16 בעד, חמישה מתנגדים, שני נמנעים.
דוד טל: אשר על כן אושרה ההמלצה, לפי סעיף 10 לתקנון, של ועדת הכנסת לוועדת הכספים למנות את חבר הכנסת אבישי ברוורמן ליושב-ראש ועדת הכספים.
דוד טל: על סדר יומנו, בקשתו של חבר הכנסת אופיר פינס, להקים ועדת חקירה פרלמנטרית בנושא: "התנהלותה הכספית של ועידת התביעות".
אופיר פינס-פז: הסיבה שיזמתי את הקמת ועדת החקירה הפרלמנטרית מורכבת משלושה נושאים, אחד, התחקיר הקשה שפורסם בערוץ 2 ביום השואה על ועידת התביעות.
אופיר פינס-פז: שניים, המשפט בבית המשפט המחוזי והכרעת הדין אצל כבוד השופט מודריק, לגבי ועידת התביעות והעובדה שהם לא שילמו למי שהיו אמורים לשלם עשרות מיליוני שקלים ומשכו את העניין שנים רבות.
אופיר פינס-פז: שלוש, המלצת ועדת חקירה ממלכתית בראשות דורנר, שאמרה שיש קטע שחייבים לחקור אותו, שהוא בין ועידת התביעות לבי הממשלה.
אופיר פינס-פז: משום שהעניין לא פוליטי – נושאים פוליטיים אני לא בעד להביא לוועדת חקירה פרלמנטרית - אני חושב שהכנסת יכולה לטפל בו ולטפל בו טוב.
דוד טל: אני רוצה לקרוא את תפקידי ועדת החקירה הפרלמנטרית, ועדת החקירה הפרלמנטרית תדון בנושא פעילותה של ועידת התביעות, מהקמתה בשנת 1951 ועד ימים אלה, ותבחן, בין היתר, את הסוגיות הבאות:
דוד טל: תפקידי ועדת החקירה הפרלמנטרית: מעורבות המדינה, על רשויותיה, בפעילות ועידת התביעות, והקשר ביניהן.
דוד טל: סיוע ועידת התביעות לניצולי השואה ולארגונים, וכן למוסדות ציבור שונים, לרבות בנושאים אלה: קריטריונים לחלוקת הכספים ומנגנון חלוקתם, השבת רכוש, אופן קבלת ההחלטות, איתור יורשי נכסים, פרסום מידע לניצולים וליורשיהם.
דוד טל: פעילות ועידת התביעות בסיוע ליהודי מזרח אירופה וברית המועצות לשעבר.
דוד טל: פניות ציבור בנושאים האמורים.
דוד טל: סמכויות הוועדה: לוועדת החקירה יהיו הסמכויות הנתונות לוועדה קבועה של הכנסת בנוגע לזימון, קבלת מידע וסדרי עבודה.
דוד טל: הרכב ועדת החקירה הפרלמנטרית: ועדת החקירה הפרלמנטרית תהיה בת תשעה חברים: חברי הכנסת אופיר פינס ודוד טל ישמשו כיושבי ראש.
דוד טל: למען הגילוי הנאות אומר, היועצת המשפטית סבורה, שאי אפשר שיהיו שני מלכים בכתר אחד.
ארבל אסטרחן: גם החוק והתקנון, מי יחליט, מי יקבל החלטות?
דוד טל: בסדר גברתי, אז החלטנו, שנחלק את העבודה בינינו לחילופין, לסירוגין.
דוד טל: חבר הכנסת אופי פינס ינהל פעם אחת, אני אנהל פעם שנייה.
דוד טל: כשלא אוכל להגיע הוא יגיע, כשהוא לא יגיע, אני אגיע, ואם שנינו לא נגיע, יגיע מישהו אחר.
דוד טל: כרגע היושב ראש יהיה חבר הכנסת אופיר פינס.
דוד טל: חברי הוועדה, חברי הכנסת יולי אדלשטיין, יעקב מרגי, אביגדור ליברמן – ממלא מקומו סטס מיסז'ניקוב – זבולון אורלב, אבשלום וילן, שמואל הלפרט ומשה שרוני.
דוד טל: מי בעד ההרכב וסמכויות העבודה כפי שקראתי, ירים את ידו.
דוד טל: הצבעה בעד – 3 נגד – אין נמנעים – אין הבקשה התקבלה.
דוד טל: אשר על כן קבענו את ההרכב ואת תפקידי ועדת החקירה הפרלמנטרית.
דוד טל: מי בעד הרוויזיה ירים את ידו.
דוד טל: הצבעה בעד – 1 נגד – 2 נמנעים – אין הרוויזיה לא התקבלה.
נילי אבן-חן: אני רוצה לדבר רק בנושא תפקידי ועדת החקירה.
נילי אבן-חן: יש כמה נושאים שהייתי שמחה שיידונו במסגרת הוועדה, במיוחד נושא השקיפות של ועידת התביעות, נושא ניגודי העניינים של הארגונים שנמצאים בתוך ועידת התביעות, כאשר למדינת ישראל יש ייצוג קטן מאוד, על אף ש-50% מהניצולים הם תושבי מדינת ישראל, הייצוג שלה שם הוא שניים או שלושה ארגונים מתוך עשרים וכמה ארגונים.
נילי אבן-חן: לראות איך מדינת ישראל יכולה להשפיע על שינוי ההרכב הזה על מנת שיותר החלטות יתקבלו עם רוב שישפיע על הניצולים שנמצאים במדינת ישראל.
דוד טל: גברת אבן חן, אני לא רוצה לקטוע אותך, אבל כרגע הדיון עצמו הוא רק להקמת הוועדה.
דוד טל: סעיף ד' – פניות ציבור – כל מה שאת אומרת זה נכון, זה יכול להיכלל בנושא הזה.
דוד טל: אנחנו נדון בכל מה שניתן ואפשר וכל מה שיעלה.
דוד טל: אנחנו נאפשר להופיע לכל אזרח במדינת ישראל שיירצה להופיע, כל גוף שיירצה להופיע, כל נציג של ועידת התביעות, אנחנו נאפשר להם לומר את דברם עד שיגידו די.
נילי אבן-חן: אם פניות הציבור מכסה כל דבר, אין לי מה להגיד בעניין הזה.
נילי אבן-חן: אני רק רוצה להוסיף, שיש פנייה של הוועדה לביקורת המדינה למבקר המדינה, צריך שזה יהיה בתיאום.
דוד טל: זה ידוע לי.
דוד טל: יש פנייה, עדיין אין החלטה.
דוד טל: ניסינו להכניס כל מי, שבצורה כזאת או אחרת, טיפל בניצולי השואה, כל אחד מהם יש לו זיקה כלשהי לטיפול בנושא השואה, היות ואנשים מכירים את הנושא מקרוב.
דוד טל: תודה רבה רבותיי, אני מודה לכם מאוד, אני מברך את חבר הכנסת פינס על היוזמה.
דוד טל: נפתח את הדיון בקביעת מסגרת הדיון להצעות להביע אי-אמון בממשלה.
דוד טל: חבר הכנסת סער, האם יש לך הצעה מצומצמת, היות שיש הרבה דוברים בהרבה הצעות אי-אמון?
משה שרוני: 15 דקות.
גדעון סער: הכי מעט זה שלוש דקות לסיעה.
דוד טל: כמה זמן למציע?
גדעון סער: זה קבוע בתקנון, 10 דקות.
דוד טל: האם אנחנו יכולים להחליט שזה יהיה רק חמש דקות?
גדעון סער: אם רוצים לחסוך בזמן, ממילא לממשלה אין תשובות, שהממשלה תאחד את כל התשובות לתשובה אחת.
דוד טל: מי בעד שלוש דקות לסיעה ו-10 דקות למציע?
דוד טל: אשר על כן נקבע כבעבר, שלוש דקות ו-10 דקות.
דוד טל: בקשת יו"ר ועדת החוקה, חוק ומשפט להעברת הצעות העונשין (תיקון – אינוס קטין ע"י אישה), התשס"ו-2006, של חברי הכנסת זבולון אורלב (פ/613/17) ורונית תירוש (פ/622/17), מהוועדה המיוחדת לזכויות הילד, לדיון בוועדת החוקה, חוק ומשפט
דוד טל: אנחנו עוברים לבקשת יו"ר ועדת החוקה, חוק ומשפט להעברת הצעות העונשין (תיקון – אינוס קטין ע"י אישה), התשס"ו-2006, של חברי הכנסת זבולון אורלב (פ/613/17) ורונית תירוש (פ/622/17), מהוועדה המיוחדת לזכויות הילד, לדיון בוועדת החוקה, חוק ומשפט.
מנחם בן-ששון: אדוני, זה חוק עונשין מובהק, יש פה עבירה חדשה.
מנחם בן-ששון: זה צירוף שבו צריך גם את ההתמחות של היועצים המשפטיים וגם של חברי הוועדה.
מנחם בן-ששון: אין דבר מתאים יותר מאשר במקרה הזה, שיש עבירה שהיא חדשה עד כדי כך שהיא לא היתה בספר החוקים, שהיא תידון בוועדה שהתמחותה בכך.
מנחם בן-ששון: זה טריוויאלי, זה סביר.
מנחם בן-ששון: נראה לי משונה בכלל שאני מסביר את זה.
דוד טל: הגיע לידי מכתבה של חברת הכנסת נאדיה חילו, יושבת-ראש הוועדה לזכויות הילד.
דוד טל: אני מציע לכם לעיין בו.
משה גפני: אדוני היושב-ראש, מכיוון שמדובר בהצעת חוק חשובה מאוד, ומכיוון שהניסיון שלי בוועדת החוקה הוא שהצעות חוק רבות לא נידונות בכלל בוועדה מרוב העומס שיש שם, יש דיונים ארוכים ומשמימים על החוקה.
משה גפני: יש חוקים שלי, ואני לא רוצה לדבר על חוקים של יושב-ראש ועדת הכנסת ועל חוקים שנוספים שנמצאים על שולחן ועדת החוקה במשך שנה וחצי ושנתיים.
יעקב מרגי: כמו חוק בתי הדין.
דוד טל: יושב-ראש ועדת החוקה עובד בימים ראשון, שני, שלישי, רביעי וחמישי.
דוד טל: אפשר לומר שצריך לייעל את המערכת בפנים, אבל הם עובדים מיום ראשון עד יום שישי.
משה גפני: לא הטלתי ספק בחריצותו של יושב-ראש ועדת החוקה.
משה גפני: הטלתי ספק בסלקטיביות שלו.
משה גפני: זאת אומרת, הטלתי ספק בממלכתיות שלו.
מנחם בן-ששון: בסלקטיביות הוא צודק.
משה גפני: אני מטיל ספק בממלכתיות.
מנחם בן-ששון: משום שאני ממלכתי אני סלקטיבי.
משה גפני: מכיוון שהתקנון של הכנסת מחייב, זה לא נתון ליושב-ראש ועדה שהוא יכול להחליט מה הוא רוצה ומה הוא לא רוצה.
משה גפני: אבל עקב העומס על הוועדה, המציאות הזאת צריכה להיפסק.
משה גפני: יש ועדות שכמעט לא עוסקות בחקיקה, או שעוסקות בחקיקה מצומצמת מאוד, וחוקים חשובים כמו החוק המונח לפנינו יכולים להגיע למצב כזה שבו עד תום הכנסת הנוכחית הם לא יבואו לקריאה שנייה ולקריאה שלישית.
משה גפני: לכן אני מציע שזה יעבור לוועדה לזכויות הילד, החקיקה תיעשה שם יותר מהר.
משה גפני: מי שהחוק חשוב בעיניו, שלא יעביר את זה לוועדת החוקה.
דוד טל: אורי אריאל, בבקשה.
אורי אריאל: אני רוצה להצטרף לדברי קודמי חבר הכנסת גפני.
אורי אריאל: אני חושב שהוועדה המתאימה היא הוועדה לזכויות הילד, ואני מבקש מהחברים, על-מנת לאפשר שהחוק הזה גם יגיע לידי גמר, להשאיר את זה בוועדה לזכויות הילד.
נסים זאב: אדוני היושב-ראש, זאת בקשה של ליצנות.
נסים זאב: כל מה ששייך לחוק העונשין ושייך לילד, יהיה בוועדה לזכויות הילד.
נסים זאב: מה ששייך לאישה, יהיה בוועדה למעמד האישה.
נסים זאב: אם היתה ועדה לזכויות הגבר, בכלל לא היה צריך את ועדת החוקה, חוק ומשפט, בגלל שהוועדה עמוסה.
נסים זאב: ועדת הכלכלה עמוסה מעל ומעבר.
נסים זאב: האם מישהו חשב להוציא חוקים כלשהם מוועדת הכלכלה?
נסים זאב: זה חוק העונשין.
נסים זאב: צריך גם להסתכל על המקרה עצמו.
נסים זאב: זה מקרה חריג מאוד.
נסים זאב: גם לא כל כך דחוף להעביר את החוק, כאילו אנחנו הולכים למנוע מקרים נוספים בעתיד.
נסים זאב: הרי אנחנו יודעים שאין לנו שליטה על מה שקורה היום במדינה, בוודאי לא בתחום הזה.
דוד טל: חבר הכנסת גבאי, בבקשה.
אליהו גבאי: מבחינה הגיונית בהחלט צודק ידידי הרב נסים זאב.
אליהו גבאי: החוק מקומו בוועדת החוקה, חוק ומשפט.
אליהו גבאי: אבל דברי קודמיי יעידו שאם החוקים יגיעו לוועדה בראשותו של המלומד פרופ' בן-ששון, יוכלו לדון בהם רק במידה שתהיה קדנציה שנייה בכנסת.
מנחם בן-ששון: על זה הסכמתי.
משה גפני: החוק של בתי הדין הרבניים נמצא אצלו שנה וחצי.
משה גפני: מה אתה מעביר לו עוד חוקים?
נסים זאב: שם זה מגמתי.
נסים זאב: החוק הזה עבר בקריאה טרומית רק בי"ג תמוז.
אליהו גבאי: בוועדת החוקה יש חוק שנקרא "חוק מעמד ירושלים", והוא תקוע שם כמעט שנה.
אליהו גבאי: אז אם באמת יש עומס, מדוע להוסיף עוד חוקים לוועדה?
אליהו גבאי: הרי אני מניח שהוא היה רוצה לקדם את החוק, אבל העומס לא מאפשר לו.
אליהו גבאי: לכן אני מציע שחוקים לא ייתקעו סתם בצנרת אצל פרופ' בן-ששון בוועדת החוקה, ולכן ננסה קצת לדלל מהחוקים.
גדעון סער: אדוני היושב-ראש, הגם שאני בגדול מזדהה עם הביקורת שנמתחה כאן לגבי סדר העדיפויות בנושאים מסוימים בוועדת החוקה, חוק ומשפט, אני חושב שחוק העונשין הוא באמת מהחוקים שהם באופן המובהק ביותר דורשים גישה קונספטואלית יותר רחבה מעבירה ממוקדמת.
גדעון סער: למעשה אם נתחיל לגזור מחוק העונשין הוראות שונות לוועדות שונות זה יהיה דבר שימנע מאתנו איזושהי גישה אחידה כלפי הוראות עונשיות, ולכן אני ממליץ בכל זאת לאפשר לוועדת החוקה לדון בהצעת החוק.
גדעון סער: אם יהיה מצב שזה לא יידון במהלך הפגרה, שהיא פגרה ארוכה ביותר, אני מסכים אתך.
משה גפני: יש סדרה של חוקים שמחכים.
גדעון סער: חבר הכנסת גפני, הרי התחלתי בהזדהות עם דבריך, אבל נדמה לי שבמקרה הזה אנחנו נרחיק לכת.
יואל חסון: אדוני היושב-ראש, אני חושב שברמה העניינית, בכלל לא הקואליציונית, נכון שזה ילך לוועדת החוקה.
יואל חסון: לא ראיתי פה שבעניין ועדות אחרות דנים בשאלה של עומס.
יואל חסון: זה לא שיקול של עומס, אין כאן חלוקת חוקים לפי עומס.
יואל חסון: אני מקווה, ואני יודע שיושב-ראש הוועדה יעשה הכול לקדם הצעת חוק שהוא מבין שהיא חשובה, אבל ברמה העניינית היא צריכה להיות בוועדת החוקה.
משה גפני: מה שאתה מבין שהיא הצעה חשובה הוא לא יקדם?
משה גפני: הוא בעל הבית?
יואל חסון: הוא מבין שהיא חשובה.
משה גפני: ומה שאתה מבין שהיא חשובה ומליאת הכנסת הבינה ו-10 חברי כנסת שהבינו לא קיימים?
יואל חסון: אלה בעיות אחרות.
משה גפני: אלה לא בעיות אחרות, זאת הבעיה.
משה שרוני: אדוני היושב-ראש, על מה אנחנו מתווכחים?
משה שרוני: ברמה השכלית וברמה המחשבתית, האם אתם רוצים לשנות סדרי יום?
משה שרוני: כל הנושאים האלה צריכים להידון בוועדת החוקה.
משה שרוני: אם יש עיכוב, צריכים לבדוק.
משה שרוני: אני חושב שליושב-ראש ועדת החוקה יש מספיק היגיון.
משה שרוני: הוועדה היחידה שעובדת חמישה ימים בשבוע היא ועדת החוקה, אז מה אתם רוצים, לעשות חוקים מהר-מהר?
משה שרוני: סבלנות.
איתן כבל: אם החוק הזה לא יכול לעבור לוועדה לזכויות הילד, אז בואו נפרק אותה.
גדעון סער: אני מבין שנאדיה דיברה אתך.
איתן כבל: היא לא דיברה אתי, אני עדיין צלול.
איתן כבל: אני אומר את הדברים לגופו של עניין.
איתן כבל: ועדת החוקה, עם כל הפרגון והכבוד שיש לי ליושב-ראש הוועדה, באמת עמוסה.
דוד טל: אולי כמו דילול מניות, נעשה דילול חוקים מוועדת החוקה.
משה גפני: אפשר ללכת עם החוקים לפי הסדר.
רונית תירוש: הצמדתי את הצעת החוק שלי לזו של חבר הכנסת אורלב, שמבקש מאוד שהיא תידון בוועדה לזכויות הילד.
רונית תירוש: הטיעונים של חבר הכנסת כבל הם לגיטימיים, אבל גם הטיעון של חברים כאן, כמו חבר הכנסת סער, וכמו התובנות שלי, שהחוק הזה הוא חלק מחוק העונשין, שהוא רחב מאוד ויש לו השלכות.
רונית תירוש: הוא יכול להיגזר מחוקים מקבילים, הוא יכול להשליך על חוקים מקבילים, ולכן מקצועית אני חושבת שיש מקום להעביר אותו לוועדת החוקה, חוק ומשפט.
רונית תירוש: אבל ביקשתי את רשות הדיבור בעיקר כדי לומר לפרוטוקול, שיושב-ראש הוועדה הבטיח שהוא יתחיל לדון בנושא כבר בפגרה, ולכן אין לי התנגדות שזה יעבור לוועדת החוקה, חוק ומשפט.
שלמה מולה: אדוני היושב-ראש, בשבוע שעבר יושב-ראש ועדת החוקה, פרופ' בן-ששון, ביקש להעביר חוק מהוועדה שלו למקום אחר, ואז כולם צעקו מה פתאום.
שלמה מולה: עכשיו אנחנו במצב הפוך.
שלמה מולה: פרופ' בן-ששון אומר שמבחינה עניינית זה צריך להישאר אצלו, ואחרים אומרים שזה צריך ללכת.
שלמה מולה: אני חושב שאנחנו כחברי כנסת צריכים להיות קשובים מאוד גם למה שהיועצים המשפטיים אומרים לנו, לנתב את החוקים למקומות שראוי ונכון שיידונו.
שלמה מולה: אני מניח שבכל ועדה יש יועצים משפטיים מומחים לנושא.
שלמה מולה: אם הנושא של חוק העונשין באמת נידון בוועדת החוקה, חוק ומשפט, למה שהוא לא יהיה שם?
דוד טל: יועצים משפטיים רק מייעצים, הם לא פוקדים.
שלמה מולה: לא אמרתי שהם פוקדים.
שלמה מולה: כשהם מייעצים לנו, אנחנו צריכים להיות קשובים.
שלמה מולה: הם מייעצים לנו מבחינה מקצועית.
יולי יואל אדלשטיין: אילו הם היו פוקדים בתוך המפלגות, היינו מקשיבים להם יותר.
שלמה מולה: לגופו של עניין, אני מצטרף לידידתי חברת הכנסת רונית תירוש, לבקש מפרופ' בן-ששון לתת קדימות לחוק.
משה גפני: ואילו חוקים יידחו?
יעקב מרגי: אני רוצה להגן על כבודה של הוועדה לזכויות הילד.
יעקב מרגי: אני חושב שכוועדה בכנסת היא חוקקה חוקים נאים וטובים שהביאו כבוד לבית הזה, אבל כמי שלאורך כל הדרך זכויות הילד לנגד עיניו, אני אומר לכם שכדי לחוקק את החוק הזה עם כל ההיבטים שקשורים לטובת הילד ולזכויותיו, אני חושב שיש להשאיר את זה בוועדה לזכויות הילד כוועדה שהתמחותה בזכויות הילד.
דוד טל: אנחנו עוברים ליועצת המשפטית שלנו, שתאמר את דברה, ועוברים להצבעה.
עו"ד ארבל אסטרחן: ברור שהצעת החוק מבחינה עניינית צריכה להיות נידונה בוועדת החוקה, ככל התיקונים לחוק העונשין.
עו"ד ארבל אסטרחן: מדובר בוועדה שמתמחה בנושאים האלה, רואה את התמונה באופן כולל.
עו"ד ארבל אסטרחן: אני חושב שזה ברור גם לחברי הכנסת שחשבו שהיא יכולה להיות נידונה בוועדה אחרת, ולכן לא ארחיב כאן.
ראובן ריבלין: אפשר לומר שהמועצה לשלום הילד תהיה שותפה בכירה בוועדת החוקה לדיונים האלה.
עו"ד ארבל אסטרחן: יוזמנו כל הגורמים הרלוונטיים, זה ברור.
עו"ד ארבל אסטרחן: לאחרונה אנחנו שומעים כל הזמן, גם בדיונים במליאה וגם פה, את העניין של עומס בוועדות, ויכול להיות שצריך לעשות איזושהי מחשבה לגבי הרכב הוועדות.
עו"ד ארבל אסטרחן: זה יכול להיות דבר שיחול אולי מהכנסת הבאה, שינוי בסמכויות הוועדות השונות.
עו"ד ארבל אסטרחן: כי היום אנחנו רואים שמבין כל הוועדות הקבועות, יש ועדות מעטות שהן עמוסות מאוד בחקיקה, כמו ועדת העבודה, הכלכלה והחוקה, לעומת ועדות אחרות שכמעט אין בהן חקיקה.
עו"ד ארבל אסטרחן: יכול להיות שצריך לעשות איזושהי מחשבה חדשה מבחינת שינוי בסמכויות הוועדות ובתחומי העבודה שלהן.
ראובן ריבלין: למשל לשאול למה בן-גוריון עשה רק 10 ועדות.
עו"ד ארבל אסטרחן: היה יושב-ראש כנסת רק לאחרונה שסבר שצריך לבטל את כל הוועדות המיוחדות, כמו הוועדה שאנחנו מזכירים אותה עכשיו, הוועדה לזכויות הילד, וחברי הכנסת סברו שאכן כך צריך לעשות.
עו"ד ארבל אסטרחן: אבל כשבאה הכנסת החדשה, מייד הקימו את אותן ועדות מחדש.
דוד טל: צריך לקבל החלטה לכנסת הבאה, ואז זה פותר את הבעיה.
נסים זאב: אני מבקש הצבעה שמית.
דוד טל: אנחנו מצביעים על העברה מהוועדה לזכויות הילד לוועדת החוקה.
דוד טל: מי שבעד, הוא בעד להעביר את הצעת החוק לוועדת החוקה, חוק ומשפט.
דוד טל: הצבעה שמית.
אתי בן-יוסף: חבר הכנסת שי חרמש, במקום חבר הכנסת אפללו.
אתי בן-יוסף: חבר הכנסת שלמה מולה.
רונית תירוש: נמנעת.
אתי בן-יוסף: חבר הכנסת יורם מרציאנו, אינו נוכח.
אתי בן-יוסף: חברת הכנסת נאדיה חילו, אינה נוכחת.
אתי בן-יוסף: חבר הכנסת מיכאלי, במקום חבר הכנסת דוד אזולאי.
אתי בן-יוסף: חבר הכנסת גפני, במקום חבר הכנסת מאיר פרוש.
אתי בן-יוסף: חבר הכנסת ריבלין.
אתי בן-יוסף: חבר הכנסת אדלשטיין.
אתי בן-יוסף: חברת הכנסת טרטמן.